Betegtájékoztató: Információk a felhasználó számára

Sunitinib Onkogen 12,5 mg kemény kapszula
Sunitinib Onkogen 25 mg kemény kapszula
Sunitinib Onkogen 50 mg kemény kapszula

szunitinib

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· [bookmark: bookmark272]Tartsa meg a betegtájékoztatót, mert a benne szereplő információkra a későbbiekben is szüksége lehet.
· [bookmark: bookmark273]További kérdéseivel forduljon kezelőorvosához vagy gyógyszerészéhez.
· [bookmark: bookmark274]Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· [bookmark: bookmark275]Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1. 	Milyen típusú gyógyszer a Sunitinib Onkogen és milyen betegségek esetén alkalmazható? 
2. 	Tudnivalók a Sunitinib Onkogen szedése előtt 
3. 	Hogyan kell szedni a Sunitinib Onkogent? 
4. 	Lehetséges mellékhatások 
5. 	Hogyan kell a Sunitinib Onkogent tárolni? 
6. 	A csomagolás tartalma és egyéb információk


[bookmark: bookmark282]1.	Milyen típusú gyógyszer a Sunitinib Onkogen és milyen betegségek esetén alkalmazható?

A Sunitinib Onkogen hatóanyaga a szunitinib, amely egy proteinkináz-gátló. Daganatos betegség kezelésére alkalmazzák, ugyanis megakadályozza a rákos sejtek növekedésében és szóródásában résztvevő speciális fehérjék egy csoportjának működését.

A Sunitinib Onkogent az alábbi típusú daganatos betegségekben szenvedő felnőttek kezelésére alkalmazzák:

· [bookmark: bookmark283]Emésztőrendszeri (gasztrointesztinális) sztróma tumor (GIST) – a gyomor és a bélrendszer daganatos betegségeinek egyik típusa –, olyan eseteiben, amikor az imatinib (egy másik daganatellenes gyógyszer) már nem hat vagy Ön nem szedhet imatinibet.
· [bookmark: bookmark284]Áttétet adó vesesejtes karcinóma (angol betűszóval: MRCC), a vesedaganatok egy fajtája, ami a test más részeibe is szétterjedt.
· [bookmark: bookmark285]A hasnyálmirigy neuroendokrin daganatai (angol betűszóval: pNET) (a hasnyálmirigy hormontermelő sejtjeinek daganatai), amik előrehaladottak vagy műtéti úton nem távolíthatók el.

Ha szeretné tudni, hogy hogyan hat a Sunitinib Onkogen, vagy miért ezt a gyógyszert írták fel Önnek, kérdezze meg kezelőorvosát!


[bookmark: bookmark286]2.	Tudnivalók a Sunitinib Onkogen szedése előtt

Ne szedje a Sunitinib Onkogent: 
· [bookmark: bookmark287]ha allergiás a szunitinibre vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések

A Sunitinib Onkogen szedése előtt beszéljen kezelőorvosával vagy gyógyszerészével:

· [bookmark: bookmark288]Ha magas a vérnyomása. A Sunitinib Onkogen megemelheti a vérnyomást. Kezelőorvosa a Sunitinib Onkogen-kezelés alatt ellenőrizheti a vérnyomását, és ha szükséges, vérnyomáscsökkentő gyógyszerekkel kezelheti Önt.

· [bookmark: bookmark289]Ha vérképzőszervi betegsége, vérzéses problémái vagy véraláfutásai vannak vagy voltak. A Sunitinib Onkogen-kezelés megnövelheti a vérzés kockázatát vagy bizonyos vérsejtek számának változását okozhatja, ami vérszegénységhez vezethet, vagy befolyásolhatja vérének alvadási képességét. Ha warfarint vagy acenokumarolt szed (gyógyszerek, melyek megakadályozzák a vér alvadását), a vérzés kockázata magasabb lehet. Mondja el kezelőorvosának, ha a Sunitinib Onkogen‑kezelés alatt bármilyen vérzése jelentkezik.

· [bookmark: bookmark290]Ha szívproblémái vannak. A Sunitinib Onkogen szívproblémákat okozhat. Mondja el kezelőorvosának, ha nagyon fáradtnak érzi magát, légszomja van, vagy lába és bokája megdagadt.

· [bookmark: bookmark291]Ha szívritmuszavarai vannak. A Sunitinib Onkogen szívritmuszavart okozhat. Kezelőorvosa elektrogardiogram (EKG) vizsgálatot végezhet a Sunitinib Onkogen-kezelés során, hogy kivizsgálja ezeket a problémákat. Mondja el kezelőorvosának, ha a Sunitinib Onkogen-kezelés során szédül, elájul vagy a normálistól eltérő a szívverése.

· [bookmark: bookmark292]Ha nemrégiben a visszereiben és/vagy verőereiben (a vérerek típusai) vérrögképződéssel kapcsolatos problémái voltak, beleértve a szélütést (sztrók), szívrohamot, embóliát vagy trombózist. Azonnal keresse fel kezelőorvosát, ha a Sunitinib Onkogen-kezelés során olyan tüneteket észlel, mint például a mellkasi fájdalom vagy szorító érzés, fájdalom a karjában, hátában, vállában vagy az állkapcsában, légszomj, zsibbadás vagy gyengeség testének egyik oldalán, a beszéd nehezítettsége, fejfájás vagy szédülés.

· [bookmark: bookmark293]Ha aneurizmája (az érfal kiboltosulása és meggyengülése) vagy érfalrepedése van vagy volt.

· [bookmark: bookmark294]Ha a legkisebb vérerek károsodásával járó, trombotikus mikroangiopátia (TMA) nevű betegsége volt vagy van. Mondja el kezelőorvosának, ha láz, kimerültség, fáradtság, véraláfutás, vérzés, duzzanat, zavartság, látásvesztés vagy görcsrohamok alakulnak ki Önnél.

· [bookmark: bookmark295]Ha pajzsmirigyproblémái vannak. A Sunitinib Onkogen pajzsmirigyproblémákat okozhat. Mondja el kezelőorvosának, ha a Sunitinib Onkogen szedése során könnyebben elfárad, jobban fázik, mint általában a többi ember, vagy hangja mélyebbé válik. Pajzsmirigye működését ellenőrizni kell a Sunitinib Onkogen-kezelés előtt, valamint a kezelés során rendszeresen. Ha a pajzsmirigye nem termel elegendő pajzsmirigyhormont, pajzsmirigyhormon-pótló kezelésben részesülhet.

· [bookmark: bookmark296]Ha hasnyálmirigy- vagy epehólyag-problémái vannak. Mondja el kezelőorvosának, ha az alábbi jelek és tünetek közül bármelyik jelentkezik Önnél: gyomortáji (felhasi) fájdalom, hányinger, hányás és láz. Ezeket okozhatja a hasnyálmirigy vagy az epehólyag gyulladása.

· [bookmark: bookmark297]Ha májproblémái voltak vagy vannak. Mondja el kezelőorvosának, ha az alábbi jelek és tünetek közül bármelyik jelentkezik Önnél a Sunitinib Onkogen-kezelés során: viszketés, a szemek vagy bőr sárgasága, sötét színű vizelet, valamint fájdalom vagy kellemetlen érzés a has jobb felső részében. A máj megfelelő működésének ellenőrzése érdekében kezelőorvosának vérvizsgálatokat kell végeznie a Sunitinib Onkogen-kezelés megkezdése előtt, a kezelés alatt, illetve amikor azt az Ön állapota szükségessé teszi. 

· [bookmark: bookmark298]Ha veseproblémái voltak vagy vannak. Kezelőorvosa figyelni fogja az Ön veseműködését.

· [bookmark: bookmark299]Ha műteni fogják, vagy nemrégiben műtéten esett át. A Sunitinib Onkogen befolyásolhatja a sebgyógyulást. Műtét előtt valószínűleg le fogják állítani Önnél a Sunitinib Onkogen alkalmazását. Kezelőorvosa dönti el, hogy mikor kezdje el újra szedni a Sunitinib Onkogent. 

· [bookmark: bookmark300]Mielőtt elkezdi a Sunitinib Onkogen-kezelést, javasolhatják Önnek, hogy vegyen részt fogászati vizsgálaton.
· [bookmark: bookmark301]Ha jelenleg tapasztalja vagy korábban tapasztalta a következő tüneteket, azonnal mondja el kezelőorvosának vagy fogorvosának: száj-, fog- és/vagy állkapocsfájdalom, duzzanat vagy afta a szájüregben, az állkapocs zsibbadása vagy elnehezülése, fog meglazulása.
· [bookmark: bookmark302]Ha nagyobb beavatkozással járó, úgynevezett invazív fogászati kezelésen vagy szájsebészeti műtéten kell átesnie, mondja el fogorvosának, hogy Önt Sunitinib Onkogen-nel kezelik, különösen, ha biszfoszfonátot is kap vagy kapott intravénásan. A biszfoszfonátot lehet, hogy egy másik betegségének a csontrendszert érintő szövődményeinek megelőzésére kapja vagy kapta.

- 	Ha a bőr és a bőr alatti szövet betegségeiben szenvedett vagy szenved. Mialatt Ön ezt a gyógyszert szedi, előfordulhat a bőr fájdalmas kifekélyesedése (pioderma gangrenózum) vagy a bőr, illetve a lágyrészek gyorsan terjedő, akár életveszélyes fertőzése (nekrotizáló faszciitisz). Azonnal keresse fel kezelőorvosát, ha egy bőrsérülés területén fertőzés tünetei alakulnak ki, beleértve a lázat, fájdalmat, bőrpírt, duzzanatot vagy gennyes vagy véres váladékozást is. Ez általában visszafordítható a szunitinib abbahagyása után. A szunitinib alkalmazása során beszámoltak súlyos bőrkiütésről (Stevens–Johnson-szindróma, toxikus epidermális nekrolízis, eritéma multiforme), amely a törzsön eleinte vöröses, céltáblaszerű pontként vagy kör alakú foltként jelenik meg, középpontjában gyakran hólyagokkal. A kiütés annyira rosszabbodhat, hogy a bőr kiterjedt felhólyagosodásához vagy leválásához vezethet, és életveszélyessé válhat. Ha Önnél bőrkiütés vagy az előbbi bőrtünetek valamelyike alakul ki, azonnal kérjen orvosi segítséget.

· [bookmark: bookmark303]Ha görcsrohamai voltak vagy vannak. Értesítse kezelőorvosát, amilyen hamar csak lehet, ha magas a vérnyomása, fáj a feje vagy elveszti látását.

· [bookmark: bookmark304]Ha Ön cukorbeteg. A cukorbetegek vércukorszintjét rendszeresen ellenőrizni kell annak megállapítására, hogy az alacsony vércukorszint kockázatának minimalizálása érdekében szükséges-e módosítani a cukorbetegség elleni gyógyszer adagolását. Amilyen hamar csak lehet, értesítse kezelőorvosát, ha az alacsony vércukorszint okozta bármilyen panaszt vagy tünetet észlel (fáradtság, szívdobogásérzés, izzadás, éhség és tudatvesztés).

Gyermekek és serdülők

A Sunitinib Onkogen nem javasolt 18 évesnél fiatalabb betegek számára.

Egyéb gyógyszerek és a Sunitinib Onkogen 

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható készítményeket is.

Néhány gyógyszer befolyásolhatja a szunitinib szintjét a szervezetben. Tájékoztassa kezelőorvosát, ha a következő hatóanyagtartalmú gyógyszereket szedi:
· [bookmark: bookmark305]ketokonazol, itrakonazol – gombafertőzések kezelésére használják;
· [bookmark: bookmark306]eritromicin, klaritromicin, rifampicin – fertőzések kezelésére használják;
· [bookmark: bookmark307]ritonavir – HIV- (emberi immunhiány vírus) fertőzés kezelésére használják;
· [bookmark: bookmark308]dexametazon – egy kortikoszteroid, amelyet különböző betegségek (mint például allergiás/légzőszervi vagy bőrbetegségek) kezelésére használnak;
· [bookmark: bookmark309]fenitoin, karbamazepin, fenobarbitál – epilepszia és egyéb ideggyógyászati betegségek kezelésére használják;
· [bookmark: bookmark310]közönséges orbáncfüvet (Hypericum perforatum) tartalmazó gyógynövénykészítmények – depresszió és szorongás kezelésére használják.

A Sunitinib Onkogen egyidejű bevétele étellel és itallal
A grépfrútlé fogyasztását kerülnie kell a Sunitinib Onkogen-kezelés alatt.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer szedése előtt beszéljen kezelőorvosával vagy gyógyszerészével.

Ha Ön teherbe eshet, akkor a Sunitinib Onkogen-kezelés alatt megbízható fogamzásgátló módszert kell alkalmaznia.

Közölje kezelőorvosával, ha szoptat. Nem szabad szoptatnia a Sunitinib Onkogen-kezelés alatt!

A készítmény hatásai a gépjárművezetéshez és a gépek kezeléséhez szükséges képességekre 
Ha szédülést tapasztal vagy szokatlanul fáradt, akkor különösen legyen óvatos, ha gépjárművet vezet vagy gépet kezel.

A Sunitinib Onkogen nátriumot tartalmaz
A készítmény kevesebb mint 1 mmol (23 mg) nátriumot tartalmaz kapszulánként, azaz gyakorlatilag „nátriummentes”.


[bookmark: bookmark311]3.	Hogyan kell szedni a Sunitinib Onkogen-t?

A gyógyszert mindig a kezelőorvosa által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát.

A kezelőorvosa az Önnek megfelelő adagot fogja előírni, a kezelt daganattípustól függően. Amennyiben:
· [bookmark: bookmark312]GIST vagy MRCC miatt kezelik, a szokásos adag naponta egyszer 50 mg 28 napon (4 héten) keresztül, amit 14 nap (2 hét) gyógyszerszedési szünet követ, és mindezt 6 hetes ciklusokban ismételve.
· [bookmark: bookmark313]pNET miatt kezelik, a szokásos adag naponta egyszer 37,5 mg, szünet nélkül.

Kezelőorvosa fogja meghatározni az Önnek megfelelő adagot, valamint hogy abba kell-e hagynia a Sunitinib Onkogen-kezelést, és ha igen, mikor.

A Sunitinib Onkogen bevehető étellel vagy a nélkül is.

Ha az előírtnál több Sunitinib Onkogent vett be
Ha véletlenül túl sok kapszulát vett be, azonnal tájékoztassa kezelőorvosát! Orvosi segítségre lehet szüksége.

Ha elfelejtette bevenni a Sunitinib Onkogent 
Ne vegyen be kétszeres adagot a kihagyott adag pótlására.

Ha bármilyen egyéb kérdése van a gyógyszer alkalmazása kapcsán, forduljon kezelőorvosához vagy gyógyszerészéhez!


[bookmark: bookmark314]4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Azonnal keresse fel kezelőorvosát, ha az alábbi súlyos mellékhatások bármelyikét észleli (lásd még a Tudnivalók a Sunitinib Onkogen szedése előtt című részt):

Szívproblémák. Mondja el kezelőorvosának, ha nagyon fáradtnak érzi magát, légszomja van, vagy a lába és bokája megdagadt. Ezek bizonyos szívbetegségek, köztük akár szívelégtelenség vagy szívizomproblémák (kardiomiopátia) tünetei is lehetnek.

Tüdő- vagy légzési problémák. Mondja el kezelőorvosának, ha köhögni kezd, mellkasi fájdalom vagy hirtelen kialakuló légszomj lép fel Önnél, vagy vért köhög fel. Ezek a tüdőembóliának nevezett állapot tünetei lehetnek, ami akkor jelentkezik, ha vérrög kerül a tüdőbe.

Vesebetegségek. Mondja el kezelőorvosának, ha megváltozik a vizeletürítés gyakorisága, vagy nem ürít vizeletet, ami a veseelégtelenség tünete lehet.

Vérzés. Mondja el kezelőorvosának, ha az alábbi tünetek bármelyike vagy súlyos vérzési probléma jelentkezik Önnél a Sunitinib Onkogen-kezelés során: fájdalmas, felfúvódott has, véres hányás, fekete, kenőcsös széklet, véres vizelet, fejfájás vagy a mentális állapot megváltozása; vér vagy véres köpet felköhögése a tüdőből vagy a légutakból.

A daganat pusztulása, ami a bél kilyukadásához vezet. Mondja el kezelőorvosának, ha súlyos hasi fájdalmai, láza, hányingere van, ha hányt, véres a széklete vagy megváltoztak a székletürítési szokásai.

A szunitinib további mellékhatásai lehetnek a következők:

Nagyon gyakori (10-ből több mint 1 beteget érinthet)
· [bookmark: bookmark315]A vérlemezkék, vörösvértestek és/vagy fehérvérsejtek (például neutrofilek) számának csökkenése.
· [bookmark: bookmark316]Légszomj.
· [bookmark: bookmark317]Magas vérnyomás.
· [bookmark: bookmark318]Nagyfokú fáradtság, erőtlenség.
· [bookmark: bookmark319]Vizenyő okozta duzzanat, amit a bőr alatti és szem környékén felhalmozódott folyadék okoz; mély allergiás bőrkiütés.
· [bookmark: bookmark320]A száj fájdalma/irritációja, a száj aftái/gyulladása/szárazsága, ízérzészavarok, gyomorpanasz, émelygés, hányás, hasmenés, székrekedés, hasi fájdalom/puffadás, étvágytalanság vagy étvágycsökkenés.
· [bookmark: bookmark321]A pajzsmirigy csökkent működése (hipotireózis).
· [bookmark: bookmark322]Szédülés.
· [bookmark: bookmark323]Fejfájás.
· [bookmark: bookmark324]Orrvérzés.
· [bookmark: bookmark325]Hátfájás, ízületi 	fájdalom.
· [bookmark: bookmark326]Kar- és lábfájdalom.
· [bookmark: bookmark327]Sárga színű bőr/a bőr elszíneződése, a bőr fokozott pigmentációja, hajszínváltozás, bőrkiütés a tenyéren és a talpon, bőrkiütés, bőrszárazság.
· [bookmark: bookmark328]Köhögés.
· [bookmark: bookmark329]Láz.
· [bookmark: bookmark330]Elalvási nehézség.

Gyakori (10-ből legfeljebb 1 beteget érinthet)
· [bookmark: bookmark331]Vérrögök az erekben.
· [bookmark: bookmark332]A szívizomzat vérellátásának elégtelensége, a koszorúerek elzáródása vagy szűkülete miatt.
· [bookmark: bookmark333]Mellkasi fájdalom.
· [bookmark: bookmark334]A szív által kipumpált vér mennyiségének csökkenése.
· [bookmark: bookmark335]Folyadék felhalmozódása, beleértve a tüdő körüli folyadék-felhalmozódást.
· [bookmark: bookmark336]Fertőzések.
· [bookmark: bookmark337]Súlyos fertőzés okozta szövődmény (a fertőzés a véráramban van jelen), amely szövetkárosodáshoz, szervelégtelenséghez és halálhoz vezethet.
· [bookmark: bookmark338]Csökkent vércukorszint (lásd 2. pont)
· [bookmark: bookmark339]Fehérjevesztés a vizelettel, mely esetenként vizenyőt okoz.
· [bookmark: bookmark340]Influenzaszerű tünetek.
· [bookmark: bookmark341]Kóros vérvizsgálati eredmények, beleértve a hasnyálmirigy- és májenzimértékeket.
· [bookmark: bookmark342]Magas húgysavszint a vérben.
· [bookmark: bookmark343]Aranyeres csomók, fájdalom a végbélben, fogínyvérzés, nyelési nehézség vagy nyelési képtelenség.
· [bookmark: bookmark344]Égő érzés vagy fájdalom a nyelvben, az emésztőrendszer nyálkahártyájának a gyulladása, túlzott gázképződés a gyomorban vagy a belekben.
· [bookmark: bookmark345]Súlyvesztés.
· [bookmark: bookmark346]Izom- és csontfájdalom, izomgyengeség, izomfáradtság, izomfájdalom, izomgörcsök.
· [bookmark: bookmark347]Orrszárazság, orrdugulás.
· [bookmark: bookmark348]Fokozott könnyezés.
· [bookmark: bookmark349]Szokatlan bőrérzékelés, viszketés, a bőr réteges hámlása és gyulladása, hólyagok, pattanások, a köröm elszíneződése, hajhullás.
· [bookmark: bookmark350]Szokatlan érzések a végtagokban.
· [bookmark: bookmark351]Kórosan csökkent/fokozott érzékelés, különösen tapintás esetén.
· [bookmark: bookmark352]Gyomorégés.
· [bookmark: bookmark353]Kiszáradás.
· [bookmark: bookmark354]Hőhullámok.
· [bookmark: bookmark355]Szokatlan színű vizelet.
· [bookmark: bookmark356]Depresszió.
· [bookmark: bookmark357]Hidegrázás.

Nem gyakori (100-ból legfeljebb 1 beteget érinthet)
· [bookmark: bookmark358]A lágyszövetek, beleértve a nemi szervek és a végbélnyílás környékét, életet veszélyeztető fertőzése (lásd 2. pont).
· [bookmark: bookmark359]Szélütés (sztrók).
· [bookmark: bookmark360]A szív vérellátásának megszűnése vagy csökkenése következtében bekövetkező szívroham.
· [bookmark: bookmark361]Változás a szív elektromos aktivitásában vagy szívritmuszavar.
· [bookmark: bookmark362]Folyadék felhalmozódása a szív körül (folyadékgyülem a szívburokban).
· [bookmark: bookmark363]Májelégtelenség.
· [bookmark: bookmark364]Hasi fájdalom, amit a hasnyálmirigy (pankreász) gyulladása okozott.
· [bookmark: bookmark365]A daganat pusztulása, mely a bél kilyukadásához (perforáció) vezet.
· [bookmark: bookmark366]Az epehólyag gyulladása (duzzanat és pirosság), epekővel vagy a nélkül.
· [bookmark: bookmark367]Sipoly (rendellenes csőszerű járat két testüreg vagy egy testüreg és a bőr között).
· [bookmark: bookmark368]Száj-, fog- és/vagy állkapocsfájdalom, duzzanat vagy afták a szájüregben, az állkapocs zsibbadása vagy elnehezülése vagy egy fog meglazulása. Ezek az állkapocscsont károsodása (csontelhalás) okozta panaszok és tünetek lehetnek, lásd 2. pont.
· [bookmark: bookmark369]A pajzsmirigyhormonok túltermelődése, ami növeli a test által nyugalomban felhasznált energia mennyiségét.
· [bookmark: bookmark370]Műtét után kialakuló sebgyógyulási problémák.
· [bookmark: bookmark371]Az izmokból származó kreatin-foszfokináz enzim megnövekedett szintje a vérben.
· [bookmark: bookmark372]Allergénekre adott túlzott reakció, beleértve a szénanáthát, bőrkiütést, bőrviszketést, csalánkiütést, egyes testrészek megduzzadását vagy a légzési nehézséget is.
· [bookmark: bookmark373]Vastagbélgyulladás (kolitisz, iszkémiás kolitisz).

Ritka (1000-ből legfeljebb 1 beteget érinthet)
· [bookmark: bookmark374]A bőr és/vagy a nyálkahártyák súlyos reakciója (Stevens–Johnson-szindróma, toxikus epidermális nekrolízis, eritéma multiforme).
· [bookmark: bookmark375]Tumorlízis-szindróma (TLS) – a TLS az anyagcsere-szövődmények olyan csoportját jelenti, ami a rák kezelése közben alakulhat ki. Ezeket a szövődményeket a rákos sejtek pusztulásakor keletkező bomlástermékek okozzák, és ezek a szövődmények a következők lehetnek: hányinger, légszomj, szabálytalan szívverés, izomgörcs, görcsroham, a vizelet zavarossá válása és kóros vérvizsgálati eredményekkel (a vér magas kálium-, húgysav- és foszforszintje, valamint alacsony kalciumszintje) együtt járó fáradtság, mely a veseműködés megváltozását és akut veseelégtelenséget okozhat.
· [bookmark: bookmark376]Az izomszövet kóros szétesése, ami veseproblémákhoz vezethet (rabdomiolízis).
· [bookmark: bookmark377]Kóros elváltozások az agyban, melyek fejfájást, zavartságot, görcsöket és látásvesztést magában foglaló tünetegyüttest okozhatnak (reverzíbilis poszterior leukoenkefalopátia szindróma).
· [bookmark: bookmark378]A bőr fájdalmas kifekélyesedése (pioderma gangrenózum).
· [bookmark: bookmark379]Májgyulladás (hepatitisz).
· [bookmark: bookmark380]A pajzsmirigy gyulladása.
· [bookmark: bookmark381]A legkisebb vérerek károsodása, úgynevezett trombotikus mikroangiopátia (TMA).

Nem ismert (a gyakoriság a rendelkezésre álló adatokból nem állapítható meg)
· [bookmark: bookmark382][bookmark: _Hlk517177201][bookmark: _Hlk505590120]Az érfal kiboltosulása és meggyengülése vagy érfalrepedés (aneurizma és artéria-disszekció).

Mellékhatások bejelentése
[bookmark: _Hlk517177192]Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


[bookmark: bookmark383]5.	Hogyan kell a Sunitinib Onkogent tárolni?
[bookmark: bookmark384]
A gyógyszer gyermekektől elzárva tartandó!

[bookmark: bookmark385]A dobozon, tartályon és a buborékcsomagoláson feltüntetett lejárati idő (EXP:) után ne szedje ezt a gyógyszert. A lejárati idő az adott hónap utolsó napjára vonatkozik.

[bookmark: bookmark386]Ez a gyógyszer nem igényel különleges tárolási hőmérsékletet. A fénytől való védelem érdekében az eredeti csomagolásban tárolandó.
[bookmark: bookmark387]Ne használja fel a gyógyszert, ha azt veszi észre, hogy a csomagolás megsérült vagy megkísérelték azt felnyitni.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


[bookmark: bookmark388]6.	A csomagolás tartalma és egyéb információk

Mit tartalmaz a Sunitinib Onkogen? 

-	A készítmény hatóanyaga a szunitinib. 

Sunitinib Onkogen 12,5 mg kemény kapszula
12,5 mg szunitinibet tartalmaz kapszulánként.

Sunitinib Onkogen 25 mg kemény kapszula
25 mg szunitinibet tartalmaz kapszulánként.

Sunitinib Onkogen 50 mg kemény kapszula
50 mg szunitinibet tartalmaz kapszulánként.

· [bookmark: bookmark389]Egyéb összetevők:
Kapszulatöltet: mikrokristályos cellulóz (E460), mannit (E421), kroszkarmellóz-nátrium, povidon K30 (E1201), magnézium-sztearát (E470b), tisztított víz.

Sunitinib Onkogen 12,5 mg kemény kapszula
· [bookmark: bookmark390]Kapszulahéj: vörös vas-oxid (E172), titán-dioxid (E171), zselatin.
· [bookmark: bookmark391]Fehér jelölőfesték: sellak, titán-dioxid (E171), izopropil-alkohol, n-butanol, propilénglikol (E1520).

Sunitinib Onkogen 25 mg kemény kapszula
· Kapszulahéj: fekete vas-oxid (E172), vörös vas-oxid (E172), sárga vas-oxid (E172), titán-dioxid (E171), zselatin.
· Fehér jelölőfesték: sellak, titán-dioxid (E171), izopropil-alkohol, n-butanol, propilénglikol (E1520).

Sunitinib Onkogen 50 mg kemény kapszula
· Kapszulahéj: fekete vas-oxid (E172), vörös vas-oxid (E172), sárga vas-oxid (E172), titán-dioxid (E171), zselatin.
· Fehér jelölőfesték: sellak, titán-dioxid (E171), izopropil-alkohol, n-butanol, propilénglikol (E1520).

Milyen a Sunitinib Onkogen külleme és mit tartalmaz a csomagolás?
Sunitinib Onkogen 12,5 mg kemény kapszula
4-es méretű, kb. 14,3 mm hosszúságú kemény zselatin kapszula narancssárga felső és narancssárga alsó résszel, az alsó részen fehér jelölőfestékkel nyomtatott „SB 12.5 mg” felirattal és fehér vonallal. A kapszulában található granulátum színe a sárgától a narancssárgáig terjedhet.

Sunitinib Onkogen 25 mg kemény kapszula
3-as méretű, kb. 15,9 mm hosszúságú kemény zselatin kapszula karamell színű felső és narancssárga alsó résszel, az alsó részen fehér jelölőfestékkel nyomtatott „SB 25 mg” felirattal és fehér vonallal. A kapszulában található granulátum színe a sárgától a narancssárgáig terjedhet.

[bookmark: _Hlk54888049]Sunitinib Onkogen 50 mg kemény kapszula
1-es méretű, kb. 19,4 mm hosszúságú kemény zselatin kapszula karamell színű felső és karamell színű alsó résszel, az alsó részen fehér jelölőfestékkel nyomtatott „SB 50 mg” felirattal és fehér vonallal. A kapszulában található granulátum színe a sárgától a narancssárgáig terjedhet.

A Sunitinib Onkogen kemény kapszula 28 db kemény kapszulát tartalmazó buborékcsomagolásban vagy 30 db kapszulát tartalmazó műanyag tartályban, illetve 30 db kapszulát tartalmazó, nedvességmegkötő szilikagél betéttel ellátott műanyag tartályban kapható.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja 
Onkogen Kft.
1037 Budapest, Bécsi út 77-79.

Gyártók
Genepharm S.A.
18th km Marathonos Avenue
Pallini Attiki, 15351
Görögország

Pharmacare Premium Ltd
HHF003 Hal Far Industrial Estate
Birzebbugia 
BBG3000, Málta


Sunitinib Onkogen 12,5 mg kemény kapszula
OGYI-T-23947/01-03

Sunitinib Onkogen 25 mg kemény kapszula
OGYI-T-23947/04-06

Sunitinib Onkogen 50 mg kemény kapszula
OGYI-T-23947/07-09
[bookmark: _GoBack]

A betegtájékoztató legutóbbi felülvizsgálatának dátuma: 2021. szeptember.

